**Viber стартира кампания „Обичай с увереност“ с много функционалности за влюбените по случай празника**

*Специално за Свети Валентин, Viber предлага филтри с добавена реалност, стикери и чатбот, с които потребителите да кажат „Обичам те“ по най-интересния начин*

**София, 14 февруари 2022г.**  - [Rakuten Viber](https://www.viber.com), водещата платформа за разговори и съобщения в страната, стартира кампания по случай празника на любовта, включваща много нови функционалности за потребителите. Сред тях са тематични филтри и стикери, както и чатбот, с който потребителите могат да се научат как да кажат „Обичам те“ на 30 езика.

В духа на празника, Viber представя и нови филтри с добавена реалност, които ще са налични през целия месец. Сред тях има очила във формата на сърца, костюм на Купидон и много други.

Компанията си партнира и с Worddio, приложение за изучаване на чужди езици, което разполага с повече от 270 хиляди думи на над 30 езика и с 2,3 милиона потребители по целия свят. [Чатботът](https://viber.com/worddio) предоставя лесен начин да кажете „Обичам те“ на разнообразие от езици.

Viber добавя и своя 44-ти език – беларуски – с което още повече хора могат да кажат „Обичам те“ на родния си език.

Един стикер може да изрази хиляди думи. Това се вижда и в най-новата колекция на Viber от любовни стикери на български, които вече са налични в приложението за всички тези, които предпочитат цветно изображение пред обикновено текстово съобщение.

*„Rakuten Viber има мисията да помага на хората по целия свят да се свързват с увереност и да създават трайни връзки, изградени на любов, независимо къде се намират.* *Празникът на Свети Валентин е посветен на взаимоотношенията, а понякога се налага да изразим близостта си през приложение за комуникация.“, коментира Ноя Полак, старши директор маркетинг в Rakuten Viber. „По време на трудните времена породени от пандемията, станахме свидетели как много хора не можеха да се виждат и общуват лично, затова искахме на направим Viber платформата, която да улесни комуникацията и да сближава хората по възможно най-личния начин.*

**За Rakuten Viber:**

В [Rakuten Viber](https://www.viber.com/) свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.